દિલ્હીના તિમારપુરમાં રહેનારા વેદપ્રકાશ, તેમના પત્ની સાધના, પુત્ર શુભમ અને શિક્ષક દીકરી નૈના બે વર્ષ પહેલા રહસ્યમય રીતે ગાયબ થયા હતા. હાપુડ પોલીસને જુલાઈ 2016માં ગંગ નહેરથી નૈનાનો મૃતદેહ મળી આવ્યો હતો. પોલીસને તેની નજીકમાં જ એક સેંટ્રો કાર મળી હતી. આ કાર નૈનાના પિતા વેદપ્રકાશના નામ પર નોંધાયેલી હતી. આ કેસની તપાસ કરનાર યુપી પોલીસ તેને ઓનર કિલિંગનો ગણાવી રહ્યા હતા, પરંતુ હવે દિલ્હી પોલીસે ખુલાસો કર્યો છે કે આ કોઈ ઓનર કિલિંગનો કેસ નથી, પરંતુ હત્યારાઓએ એક એક કરીને ચાર સભ્યોની હત્યા કરી હતી.